CELEX: 32010R0464
Language: mt
Date: 2010-05-27 00:00:00
Title: Regolament tal-Kummissjoni (UE) Nru 464/2010 tas- 27 ta’ Mejju 2010 dwar il-ftuħ ta’ sejħa għall-offerti għat-tnaqqis tad-dazji fuq l-importazzjoni tas-sorgu impurtat lejn Spanja minn pajjiżi terzi għas-sena tal-kwota tal-2010

28.5.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 129/62
            
         REGOLAMENT TAL-KUMMISSJONI (UE) Nru 464/2010
   tas-27 ta’ Mejju 2010
   dwar il-ftuħ ta’ sejħa għall-offerti għat-tnaqqis tad-dazji fuq l-importazzjoni tas-sorgu impurtat lejn Spanja minn pajjiżi terzi għas-sena tal-kwota tal-2010
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1), u b’mod partikulari l-Artikolu 144(1) tiegħu, flimkien mal-Artikolu 4 tiegħu,
   Billi:
   
               (1)
            
            
               Skont l-obbligi internazzjonali tal-Komunità fil-kuntest tan-negozjati multilaterali taċ-ċiklu tal-Urugwaj (2), il-Komunità ħadet l-impenn li timporta ċerta kwantità ta’ sorgu fi Spanja.
            
         
               (2)
            
            
               Il-Kapitolu II tar-Regolament tal-Kummissjoni (KE) Nru 1296/2008 tat-18 ta’ Diċembru 2008 dwar regoli dettaljati għall-applikazzjoni ta’ kwoti ta’ tariffi għall-importazzjoni ta’ qamħirrum u sorgu fi Spanja u importazzjoni ta’ qamħirrum fil-Portugall (3) stabbilixxa r-regoli speċifiċi ddettaljati meħtieġa sabiex ikun hemm tnaqqis tad-dazji tal-importazzjoni sabiex jiġi żgurat li l-kwantitajiet ipprovduti fl-Artikolu 1(1) u (2) ta’ dak ir-Regolament ikunu tassew impurtati.
            
         
               (3)
            
            
               Fid-dawl tal-qagħda tas-suq fi Spanja fl-2010, jeħtieġ li tinfetaħ sejħa għall-offerti għat-tnaqqis tad-dazju tal-importazzjoni tas-sorgu, biex il-kwota tal-importazzjoni tintuża bis-sħiħ.
            
         
               (4)
            
            
               Ir-Regolament tal-Kummissjoni (KE) Nru 675/2009 (4) fetaħ sejħa għall-offerti għat-tnaqqis tad-dazji tal-importazzjoni tas-sorgu impurtat lejn Spanja minn pajjiżi terzi sas-17 ta’ Diċembru 2009. Din is-sejħa għall-offerti ttawlet sas-27 ta’ Mejju 2010 permezz tar-Regolament tal-Kummissjoni (UE) Nru 1292/2009 (5). Għalhekk, ir-Regolament (KE) Nru 675/2009 għandu jitħassar.
            
         
               (5)
            
            
               Il-Kumitat ta’ Ġestjoni għall-Organizzazzjoni Komuni tas-Swieq Agrikoli ma ressaqx fehmtu fil-limitu taż-żmien stabbilit mill-President tiegħu,
            
         ADOTTAT DAN IR-REGOLAMENT:
   Artikolu 1
   1.   Għandha ssir sejħa għall-offerti għat-tnaqqis tad-dazju msemmi fl-Artikolu 136 tar-Regolament (KE) Nru 1234/2007 għas-sorgu impurtat fi Spanja.
   2.   Għandhom japplikaw id-dispożizzjonijiet tar-Regolament (KE) Nru 1296/2008.
   Artikolu 2
   Is-sejħa għall-offerti se tibqa’ miftuħa sas-16 ta’ Diċembru 2010. Matul il-perjodu tas-sejħa għall-offerti, għandhom isiru sejħiet parzjali għall-offerti li għalihom id-dati tat-tressiq tal-offerti għandhom ikunu stabbiliti fl-avviż tas-sejħa.
   Artikolu 3
   Il-liċenzji tal-importazzjoni maħruġa fil-kuntest tas-sejħa għall-offerti għandhom ikunu validi għal ħamsin jum mid-data li fiha jinħarġu, skont it-tifsira tal-Artikolu 11(4) tar-Regolament (KE) Nru 1296/2008.
   Artikolu 4
   Ir-Regolament tal-Kummissjoni (KE) Nru 675/2009 għandu jitħassar.
   Artikolu 5
   Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   Għandu japplika mill-1 ta’ Ġunju 2010.
   Għandu jiskadi fis-16 ta’ Diċembru 2010.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 27 ta’ Mejju 2010
      
         
            Għall-Kummissjoni, f’isem il-President,
         Dacian CIOLOŞ
         
            Membru tal-Kummissjoni
         
      
   
   
      (1)  ĠU L 299, 16.11.2007, p. 1.
   
      (2)  ĠU L 336, 23.12.1994, p. 22.
   
      (3)  ĠU L 340, 19.12.2008, p. 57.
   
      (4)  ĠU L 196, 28.7.2009, p. 5.
   
      (5)  ĠU L 347, 24.12.2009, p. 22.